钦定古今图书集成/明伦汇编/闺媛典/第049卷 > 观音奴妻卜颜的斤〈王氏附〉
## 钦定古今图书集成/明伦汇编/闺媛典/第049卷 > 观音奴妻卜颜的斤〈王氏附〉

按《元史列女传》：观音奴妻卜颜的斤，蒙古氏，宗王黑
闾之女。大都被兵，卜颜的斤谓其夫曰：“我乃国族，且
年少，必不容于人，岂惜一死以辱家国乎！”遂自缢而
死。时张栋妻王氏语家人曰：“吾为状元妻，义不可辱。”
赴井死。其姑哭之恸，亦赴井死。